

PROTOKOLL Boks 5494,

9496 HARSTAD

FRA STYREMØTE Org.nr. 970 942 726

Stiftet 2. januar 1917.

|  |  |  |  |
| --- | --- | --- | --- |
| **Tid:** | Tirsdag 15.8.2017 Kl. 1900 | **Sted:** | Totonorbygget, Harstad travpark |
| **Innkalt av:** | Per Jørgensen | | |
| **Ordstyrer:** | Per Jørgensen | **Referent:** | Ragnar Storå |
| **Deltakere:** | Per Jørgensen, Ragnar Storå, Linda Kristiansen, Mads Gunnar Ringberg og Julie Hamnes. Tina Lagesen er styremedlem i NNTF, og erklærte seg inhabil. | | |

|  | |  | |
| --- | --- | --- | --- |
|  |  | |  |
| Sak 27 | SAKER FRA NNTF’S STYREMØTE 1. OG 2. 8. 2017.  Nord-Norge Travforbunds styre har 1. og 2.8. - pr. mail - gjennomført saksbehandling av 2 saker som etter Harstad og Oppland travlags mening kan medføre en vesentlig endring av vedtatt Nord-Norsk travpolitikk, og som på sikt kan ha store uheldige konsekvenser for Nord-Norsk trav.  NNTF’s Sak 1: OMDISPONERING AV LØPSMIDLER.  Nord-Norge får årlig tildelt lokalløpsmidler – tidligere fra Norsk Rikstoto – nå fra Det Norske travselskap. Lokalløpsmidlene brukes til premietilskudd og transportstøtte for lokalløp (LL) og Registrerte Premiekjøringer (RP) på lokalbanene i Nor-Norge. Kun når baneforhold eller andre omstendigheter har gjort det umulig å bruke disse midlene på lokalbanene, har DNT’s sportssjef etter søknad godkjent at siste rest av disse midlene har blitt brukt som premietilskudd i LL og RP på Totobanene. Antydninger om å bruke deler av disse midlene til totokjøringer har tidligere blitt kontant avvist av DNT under henvisning til at totoløpene blir tilgodesett på annen måte.  **Harstad og Oppland Travlag er redd for at når NNTF nå velger å bruke vesentlige deler av lokalløpsmidlene på Totobanene, og i tillegg velger å bruke av disse midlene til premier i Totoløp i Bodø, så sender det et signal som gjør det vanskelig å forsvare opprettholdelse av lokalløpsmidler senere år.**  Bortfall av lokalløpsmidlene vil medføre vesentlig mindre - eller ingen - aktivitet på lokalbanene, med bortfall av starthester som resultat. Det er dessuten etter vår mening ekstra grunn til å sette spørsmålstegn ved at man i et år det det ser ut til å bli **kun en løpsdag nord for Harstad**, velger å prioritere totobanen i Bodø fremfor å gjøre noe opp mot lokalbanene i Troms og i Finnmark.  NNTF’s Sak 2: TERMINLISTA FOR 2018  I uttalelse til terminlista for 2018 går NNTF blant annet inn for å overføre 2 løpsdager fra Harstad travpark til Bodø Nye travbane. **Dette er etter Harstad og Oppland Travlags mening stikk i strid med enstemmig vedtak som ble gjort i forbindelse med godkjenning av «Strategiplan 2017 – 2022» i årets generalforsamling i NNTF.**  Da Nye Bodø Travbane skulle bygges var Nord-Norske travlag uhyre skeptisk til om det var plass for 2 totobaner i Nord-Norge. På initiativ fra Bodø travlag ble det imidlertid sammenkalt til en konferanse der dette ble diskutert. Konferansen endte opp i en «Enighetserklæring», datert 21.6,2009, der de 9 tilstedeværende travlagene sa seg villig til å godta at byggingen av ny travbane i Bodø ble igangsatt, men på de uttrykkelige vilkår at byggingen i Bodø ikke måtte gå ut over de støtteordninger vi har i Nord-Norge, eller det løpstilbudet som vi allerede har i Harstad. «Enighetserklæringen» ble lagt til grunn for DNT og NR’s behandling og godkjenning av utbyggingen i Bodø.  «Enighetserklæringen» ble videre enstemmig lagt til grunn for arbeidet med ny strategiplan for Nord-Norge, og følgende formulering står å lese i strategiplanen s.5: «Nye Bodø Travbane; arrangere 4 løpsdager i sommermånedene.» og «Øke løpsdager i takt med øking av starthester fra saltenregionen».  I samarbeidsmøte vdr. strategiplanen i september 2016 der NNTF, DNT, Totonor og NR m.fl. deltok, uttalte DNT: «Forutsatt at populasjonen i Saltenområdet holder seg noenlunde på dagens nivå, skal det være 4 årlige totokjøringer i Bodø i perioden, og det skal være en årlig V75-omgang i Harstad.»  **NNTF kan etter Harstad og Oppland travlags mening ikke se bort fra «Enighetserklæringa» og fra disse klare og enstemmige vedtakene – det ene sågar fra årets generalforsamling. Vi anmoder derfor NNTF om å ta saken opp til ny behandling.**  SAKSBEHANDLINGEN I NNTF’S STYRE  På bakgrunn av henvendelser fra styremedlemmer i NNTF’s styre ønsker HOT å ta opp saksbehandlingen av de nevnte sakene i NNTF’s styre.  Det framgår av DNT’s lov § 2-8 at en tillitsvalgt er inhabil i saken når hun/han er medlem av et styre som er part i saken. Else Bersvendsen er styremedlem både i Bodø Travlag AS, og i Nye Bodø Travbane AS, 2 aksjeselskaper som Nord-Norge Travforbunds 2 vedtak utvilsomt vil ha betydelig både aktivitets-messig og økonomisk betydning for. Harstad og Oppland Travlag mener at det derfor ikke kan herske tvil om at hun er inhabil i disse 2 sakene. Spesielt vil vi påpeke av **Else Bersvendsen har selv – som en del av saksbehandlingen – erklært at «Selvsagt er jeg inhabil i sak 1.»**  Det framgår også av samme lovs § 2-8 at habilitetsspørsmålet skal avgjøres av det organ saken gjelder. I dette tilfellet er det lagt ned inhabilitetspåstand fra angjeldende styremedlem selv, og 3 øvrige styremedlemmer, uten at dette er saksbehandlet av styret i NNTF.  ***Vedtak: Vdr. Nord-Norge Travforbunds styrevedtak av 1. og 2. august 2017:***  ***Vedtak 1, omdisponering av løpsmidler 2017 er etter HOT’s mening fattet av et flertall som består av et inhabilt styremedlem. Vedtaket er derfor ikke gyldig.***  ***Vedtak 2, Terminliste 2018, er i strid med enstemmig vedtak gjort i NNTF’s generalforsamling 4. mars i 2017. Vedtaket er dessuten gjort med stemmen til en inhabil styrerepresentant og er ikke gyldig av den grunn.***  ***Harstad og Oppland travlag anmoder om at begge de to nevnte vedtakene blir tatt opp snarest i nytt styremøte. Her bes også habilitetsspørsmålet for Else Bersvendsen tatt opp til korrekt behandling.*** | | |
|  | Ragnar Storå/referent | | |